《赠野云子》
明代·梁以壮

君非贫，君住羊石之比，四围朱门皆成邻。独坐虚窗，对玉山之松筠。

有田百亩，不出城闉。世人力弱多变弃，君有力不辞苦辛。

亩亩是石，向石锄之石不磷。妻儿要食向君取，君向石田田向君，经年无粒田羞人。

人田之田有肥瘠，君田之田石嶙峋。君锄石田得禹穴，中有骊龙百尺石上蹲。

君探得珠非谷等伦，抱之待价为世珍。负郭田二顷，不足骄苏秦。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。